23.1.2024 (SITA.sk) – Prístroje dokopy za minimálne 9-tisíc eur si z objektu jednej z firiem v obci Spišská Teplica pri Poprade odniesol neznámy páchateľ. Stalo sa tak v dobe od 21. do 22. januára.
Prípadom krádeže a poškodzovania cudzej veci sa zaoberá polícia, v prípade vedie trestné stíhanie.
Ako v utorok ďalej informovala krajská policajná hovorkyňa Jana Ligdayová, páchateľ rozbil okno na garážových dverách a z objektu odniesol diagnostiku, dielenský vozík, sťahovák pružín, zváračku i štartovací vozík.
Viac k témam: Krádež, Krimi
Zdroj: SITA.sk – Neznámy zlodej ukradol z firmy v Spišskej Teplici prístroje za tisícky eur © SITA Všetky práva vyhradené.